Diari Oficial de la Generalitat Valenciana


Sumari del DOGV 9025, del 22-02-2021 (2021/1527)

Extracte de la Resolució de 16 de febrer de 2021, del president de l'Institut Valencià de Competitivitat Empresarial (IVACE), per la qual es convoquen ajudes dirigides a centres tecnològics de la Comunitat Valenciana per al desenvolupament de projectes d'R+D de caràcter no econòmic realitzats en cooperació amb empreses, amb càrrec al pressupost de l'exercici 2020, amb cofinançament de la Unió Europea a través del Fons Europeu de Desenvolupament Regional.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9025

Data del DOGV
:   22-02-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/1527


Data del document
:   16-02-2021

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 16 de febrer de 2021, del president de l'Institut Valencià de Competitivitat Empresarial (IVACE), per la qual es convoquen ajudes dirigides a centres tecnològics de la Comunitat Valenciana per al desenvolupament de projectes d'R+D de caràcter no econòmic realitzats en cooperació amb empreses, amb càrrec al pressupost de l'exercici 2020, amb cofinançament de la Unió Europea a través del Fons Europeu de Desenvolupament Regional. [2021/1527]  
BDNS: 549640  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
i en la pàgina web de l'IVACE:  
http://www.ivace.es  
  
Primer. Entitats beneficiàries  
Centres tecnològics de la Comunitat Valenciana que reunisquen els requisits establits en l'article 4 de l'Ordre 26/2016, de 25 de novembre.  
  
  
Segon. Objecte  
La convocatòria busca donar suport a l'execució de projectes d'R+D, de caràcter no econòmic, desenvolupats per centres tecnològics de la Comunitat Valenciana -de manera individual o en col·laboració entre ells- que incloguen la cooperació amb empreses de la Comunitat Valenciana amb la finalitat d'atendre les necessitats del sector empresarial valencià i augmentar la possibilitat d'aplicació dels resultats obtinguts de la investigació al conjunt d'empreses valencianes potencialment destinatàries d'aquests.  
  
Tercer. Bases reguladores  
Ordre 26/2016, de 25 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes dirigides als centres tecnològics de la Comunitat Valenciana en matèria d'R+D per l'Institut Valencià de Competitivitat Empresarial (IVACE), publicada en el Diari Oficial de la Generalitat Valenciana (DOGV) número 7927, de 29 de novembre de 2016, modificada per l'Ordre 21/2017, de 24 de novembre, publicada en el Diari Oficial de la Generalitat Valenciana (DOGV) número 8180, de 29 de novembre de 2017.  
  
Quart. Dotació pressupostària  
L'import global màxim que es destinarà per a la concessió de les ajudes previstes en la convocatòria ascendirà a 68.214.179,00 d'euros.  
Les ajudes podran comptar amb finançament de la Unió Europea a través del Fons Europeu de Desenvolupament Regional, a càrrec al Programa operatiu de la Comunitat Valenciana 2014-2020 dins de l'eix prioritari 1, «Potenciar la investigació, el desenvolupament tecnològic i la innovació», objectiu específic 1.2.2, «Transferència de coneixement i cooperació entre empreses i centres d'investigació», o del Programa operatiu de la Comunitat Valenciana 2021-2027, en tots dos casos amb el percentatge de cofinançament que a cada moment es determine.  
Es podrà subvencionar un percentatge fins al 100 % dels costos del projecte considerats com a subvencionables.  
  
Cinqué. Termini de presentació de sol·licituds  
El termini per a la presentació de les sol·licituds s'iniciarà l'endemà de la publicació de l'extracte de la present convocatòria en el Diari Oficial de la Generalitat Valenciana (DOGV), i acabarà el dia 30 d'abril de 2021 a les 23.59.59 hores.  
  
Sisé. Altres dades  
1. Presentació de sol·licituds: tant la sol·licitud com la memòria i documentació annexa es presentaran en el registre telemàtic de l'IVACE a través del seu web.  
2. Documentació: per a la sol·licitud de l'ajuda, la que es preveu en l'article 6 de la convocatòria, i als efectes de justificació, la que es preveu en l'article 9.  
3. Requisits generals dels projectes: hauran de realitzar-se en el territori de la Comunitat Valenciana i podran ser d'investigació fonamental o industrial, o bé de desenvolupament experimental; així mateix, hauran d'incloure activitats de promoció dels resultats obtinguts amb l'objectiu específic de desenvolupar ponts efectius entre el teixit investigador i productiu per a la transferència del coneixement i la translació dels resultats a les empreses de la Comunitat Valenciana.  
La cooperació amb les empreses haurà de tindre lloc des de l'inici del projecte; l'abast d'aquesta s'establirà en funció de la naturalesa del projecte i dels objectius i resultats que s'espera obtindre, i s'haurà de recollir en l'annex a la memòria de la sol·licitud.  
Tot dret de propietat intel·lectual i industrial (DPI) resultant de la col·laboració entre centres tecnològics i empreses se cedirà als centres.  
  
Els projectes s'hauran d'emmarcar necessàriament en els àmbits de desenvolupament regional identificats en l'Estratègia d'Especialització Intel·ligent per a la Investigació i Innovació a la Comunitat Valenciana (RIS3-CV).  
4. Característiques de l'ajuda  
L'ajuda màxima que es podrà concedir a cada projecte no superarà els 250.000 euros en el cas de projectes en què participe un únic centre tecnològic, i no superarà els 200.000 euros per centre participant en el cas de projectes d'R+D en col·laboració entre centres.  
  
Així mateix, l'ajuda en concepte d'altres despeses no excedirà del 15 % de l'ajuda total concedida.  
5. Criteris de valoració: en l'avaluació tècnica es podrà obtindre un màxim de 112 punts, distribuïts d'acord amb els criteris de valoració, en els termes que preveu l'article 7 de la resolució de convocatòria.  
  
Perquè un projecte puga ser aprovat, haurà de tindre una puntuació mínima de 60 punts.  
6. Costos subvencionables: despeses de personal propi, despeses en serveis externs, altres despeses i despeses indirectes.  
7. Pagament de les ajudes  
L'IVACE procedirà al pagament de l'ajuda una vegada s'haja executat el projecte a què estava destinada, i sempre que haja verificat el compliment de les obligacions exigibles a l'entitat beneficiària.  
La subvenció concedida es podrà anticipar fins al 100 % de l'import, en els termes previstos en l'article 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
8. Forma de justificació: per mitjà de la presentació d'un compte justificatiu amb aportació d'informe d'auditor de comptes, en els termes que preveu l'article 9 de la resolució de convocatòria.  
9. Termini màxim de justificació: la justificació del projecte haurà de presentar-se en el termini màxim de dos mesos a comptar de la data de finalització d'aquell, data que s'arreplega en la memòria adjunta a la sol·licitud i que no podrà ser posterior al 30 de juny de 2022.  
  
València, 16 de febrer de 2021.- El president de l'IVACE: Rafael Climent González.